പിതാവിനെ വിദേശത്തേക്ക് യാത്രയാക്കി മടങ്ങുമ്ബോള് രണ്ടരവയസുകാരന് കാര് മറിഞ്ഞു മരിച്ചു ഡിവൈഡറിലിടിച്ച് കാര് നിയന്ത്രണംവിട്ട് മറിഞ്ഞ് രണ്ടരവയസുകാരന് മരിച്ചു. വടക്കാഞ്ചേരി ഉത്രാളിക്കാവിന് സമീപം കിണര്മാക്കല് നസീബിന്റെ മകന് ഐയ്ദീന് നസീബാണ് മരിച്ചത്. തിങ്കളാഴ്ച രാത്രി 11.30 മണിയോടെ പേരാമ്ബ്ര അപോളോ ടയേഴ്സിന് സമീപമാണ് അപകടം. അവധി കഴിഞ്ഞ് ദുബൈയിലേക്ക് മടങ്ങിയ പിതാവിനെ യാത്രയാക്കാന് നെടുമ്ബാശേരി എയര്പോര്ടില് പോയി കാറില് മടങ്ങുകയായിരുന്നു. ഡിവൈഡറിലിടിച്ച് നിയന്ത്രണം വിട്ട് മറിഞ്ഞ കാറിന്റെ അടിയില്പെട്ടാണ് കുട്ടി മരിച്ചത്. കാറിലുണ്ടായിരുന്ന കുടുംബാംഗങ്ങള് നിസാര പരിക്കുകളോടെ രക്ഷപ്പെട്ടു. അപകടസമയത്ത് ഉമ്മ ആദിലയുടെ മടിയിലായിരുന്നു കുട്ടി. പിതൃസഹോദരന് അനസാണ് കാര് ഓടിച്ചിരുന്നത്. ഐയ്ദിന്റെ സഹോദരന്: മുഹമ്മദ് സിയാന്.